Eliptična galaksija
Eliptična galaksija je vrsta galaksija eliptičnog oblika. Eliptične galaksije se dijele u u 7 klasa u ovisnosti o stepenu njihove eliptičnosti: od E0 (kuglaste) do E7 (izdužene). Broj u oznaci se računa po formuli 10(a-b)/a, pri čemu se a i b dužine duže i kraće osi. Važno je napomenuti da klasa ne govori o stvarnom obliku galaksija, jer npr. E0 može biti štapičasta galaksija čija je os usmjerena prema nama. Statistička analiza govori da su eliptične galaksije jednoliko raspoređene u odnosu na njihovu eliptičnost. Imaju jednolik luminozitet i nalikuju jezgrama spiralnih galaksija, ali bez diska. Zvijezde su stare, većinom divovi tipa K i M, a među njima nema plina. Ove se galaksije nalaze u gustim središtima galaktičkih jata (skupova). Poznata eliptična galaksija M87 (slika 4.) nalazi se u središtu skupa Virgo.